# Parancssor

Az evince paranccsal tetszőleges számú fájlt nyithat meg különböző oldalakon és módokban.
Phil Bull
philbull@gmail.com
Tiffany Antopolski
tiffany@antopolski.com

Creative Commons Share Alike 3.0

Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.

# A parancssor

A Dokumentummegjelenítő parancssorból való elindításához írja be az evince parancsot. Egy adott fájl megnyitásához írja be a fájlnevet az evince parancs után:

    evince fájl.pdf

Több fájlt is megnyithat a szóközzel elválasztott fájlnevek beírásával az evince parancs után:

    evince fájl1.pdf fájl2.pdf

A dokumentummegjelenítő támogatja a weben található fájlok kezelését. Az evince parancs után például megadhatja egy fájl helyét a weben:

    evince http://www.claymath.org/millennium/P_vs_NP/pvsnp.pdf

# Dokumentum megnyitása adott oldalon

Dokumentum adott oldalon való megnyitására használhatja a --page-label kapcsolót. Egy dokumentum például a következőképpen nyitható meg a 3. oldalon:

    evince --page-label=3 fájl.pdf

Az oldalcímkének azonos formátumúnak kell lennie, mint a Dokumentummegjelenítő eszköztárának megjelenő oldalszámnak.

# Dokumentum megnyitása teljes képernyős módban

    evince --fullscreen fájl.pdf

# Dokumentum megnyitása bemutató módban

    evince --presentation fájl.pdf

# Dokumentum megnyitása előnézet módban

    evince --preview fájl.pdf