Jegyzetek létrehozása és személyre szabása.
Tiffany Antopolski
tiffany@antopolski.com

Creative Commons Share Alike 3.0

Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.

# Jegyzetek hozzáadása

A jegyzet egy, a PDF-dokumentumhoz adott megjegyzés. A dokumentummegjelenítő használatával jegyzeteket adhat a PDF-dokumentumaihoz.

Fájl megnyitásakor az ablak bal oldalán található egy oldalsáv. Ha ez nem látható, akkor válassza a Nézet Oldalsáv menüpontot, vagy nyomja meg az F9 billentyűt.

Az oldalsáv tetején található egy legördülő menü, amely a Bélyegképek, Index és Jegyzetek menüpontokat tartalmazza (némelyik lehet, hogy halvány egyes dokumentumok esetén).

Jegyzet létrehozásához:

Válassza a legördülő menü Jegyzetek pontját.

Ekkor a legördülő menü alatt megjelennek a Lista és Hozzáadás lapok.

Válassza a Hozzáadás lapot.

Kattintson az ikonra a szöveges jegyzet hozzáadásához.

Kattintson a dokumentumablak azon pontjára, ahová a jegyzetet fel szeretné venni. Megnyílik a Jegyzet ablaka.

Írja be a kívánt szöveget a jegyzet ablakba.

A jegyzetet átméretezheti a jegyzet alsó sarkainak egyikére kattintva, és az egérgomb lenyomva tartása mellett az egér húzásával.

A jegyzetet a felső sarkában lévő x gombra kattintva zárhatja be.